Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 65/06)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Côtes du Rhône“

PDO-FR-A0325-AM03

Teate kuupäev: 25. november 2019

KINNITATUD MUUDATUSE KIRJELDUS JA PÕHJUSED

1. Viinamarjasordid

KPN „Côtes du Rhône“ tootespetsifikaadi punkti V (Viinamarjasordid) on muudetud ning sellesse on lisatud punaste ja roosade veinide tootmiseks täiendavate sortidena kasutamiseks lubatud sordid „Couston N“ ja „Caladoc N“, mida võib kasutada kuni 10 % ulatuses.

Nende sortide lisamine on seotud viinamarjakasvatuspiirkonnas 10 aasta jooksul tehtud katsetega, mille käigus võrreldi neid sorte Côtes du Rhône’i veinide kahe põhilise täiendava viinamarjasordiga, nimelt sortidega „Carignan N“ ja „Cinsault N“. Nende uute viinamarjasortide KPN „Côtes du Rhône“ tootespetsifikaati lisamise eesmärk oli säilitada nimetuse põhiomadused, pidades silmas piirkonnaga seotud tüüpilisi omadusi. Nendel kahel sordil on vaieldamatud eelised, mis on seotud vastupidavusega veepuudusele ja põuale.

Muudeti ka koonddokumenti punkti „Täiendavad veiniviinamarjade sordid“, kuhu lisati sordid „Couston N“ ja „Caladoc N“.

2. Vahetus läheduses asuv piirkond

Tootespetsifikaadi punkti IV alapunktis 3 muudeti vahetus läheduses asuva piirkonna ulatust, lisades sellele teatud Drôme’i, Gard’i, Isère’i ja Vaucluse’i departemangude kommuunid. Need kommuunid lisati, võttes arvesse veinivalmistamise tavasid sellel territooriumil. Nende kommuunide lisamine võimaldab toetada käsitletavas punktis kirjeldatud kogukonda ning tagada vahetus läheduses asuva piirkonna territoriaalne terviklikkus.

Drôme’i departemangus: lisatud on järgmised kommuunid: Chamaret, Chantemerle-les-Grignan, Clansayes, Montaulieu, Saint Donat sur l’Herbasse, Valaurie;

Gard’i departemangus: Argilliers, Beaucaire, Bellegarde, Collias;

Isère’i departemangus: Les Côtes d’Arey;

Vaucluse’i departemangus: Bédoin, Blauvac, Brantes, Crillon-le-Brave, Flassan, Malemort-du-Comtat, Methamis, Modène, Mormoiron, Saint-Pierre-deVassols, Savoillan, Villes-sur-Auzon.

Vastavalt ajakohastati lisatingimusi käsitlevat punkti.

KOONDDOKUMENT

1. Toote nimetus

Côtes du Rhône

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Vaiksed kuivad veinid (fermenteeritavate suhkrute sisaldus <= 4 g/l).

Punased veinid on puuviljalised, intensiivse värvusega, nende säilitamisaeg sõltub mulla tüübist ja tootja oskusteabe alusel kindlaks määratavast viinamarjasortide segust.

Roosad veinid on puuviljalised ja õistaimede maitsenüanssidega ning on saavutanud teatud sektorites kiiresti suure tuntuse.

Valgete veinide maitses on õistaimede varjundeid, maitse on pehme ja võib teatavatel juhtudel hõlmata eksootiliste puuviljade maitsenüansse.

Minimaalne naturaalne alkoholisisaldus mahuprotsentides: 10,5 %

Pärast rikastamist on veinide üldalkoholisisaldus mahuprotsentides <=13 %.

Punased veinid: õunhappe sisaldus <= 0,4 g/l.

Muud kriteeriumid vastavad kehtivatele õigusnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) 16,33 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

Asjaomane veinivalmistustava

Ridade ja viinapuude vaheline kaugus

Viljelustavad

Puuridade vahekaugus on kuni 2,5 meetrit. Iga puu kasvuala pindala on kuni 2,5 m2. Sama rea viinapuude vaheline kaugus on 0,8–1,25 meetrit.

Viinapuude lõikamine

Viljelustavad

Viinapuude lõikamisel jäetakse tüve kohta kuni 6 võrset. Võrsel võib olla kuni 2 punga. Nöörpuu peab moodustuma kuni 2 aasta jooksul: viinapuu lõikamine toimub samalaadselt sordi „Viognier B“ lõikamisega.

Viinamarjasorti „Viognier B“ lõikamisel võib jätta kas kuni 8 punga pikale võrsele ja 1–2 kahe pungaga külgvõrset või kuni 6 punga igale pikale võrsele ja 1–2 kahe pungaga oksa.

Kastmine

Viljelustavad

Kastmine võib olla lubatud.

Tavad, mis võimaldavad säilitada piirkonna oluliseks osaks oleva füüsikalise ja bioloogilise keskkonna omadused

Viljelustavad

Plastist multši kasutamine on keelatud.

Kontrollitud päritolunimetusega toote valmistamiseks kasutatavate kasvatusalade pinnavormide ja pinnase koostise oluline muutmine ei ole lubatud.

Rikastamine

Veinivalmistuse eritavad

Substraktiivsed rikastamistehnoloogiad on punaste veinide puhul lubatud, tingimusel et rikastamisaste ei ületa 10 %.

Roosade veinide puhul on aktiivsöe kasutamine veini valmistamise käigus lubatud üksnes pressitud virde puhul ning osakaalus, mis võib olla kuni 20 % asjaomase ettevõtja selle koristusperioodi jooksul valmistatud veini kogusest.

b. Maksimaalne saagikus

60 hektoliitrit hektari kohta

6. Määratletud geograafiline piirkond

Viinamarjade korjamine ja töötlemine ning veini valmistamine toimub järgmiste kommuunide territooriumil:

— Ardèche’i departemang: 31 kommuuni;

— Drôme’i departemang: 29 kommuuni;

— Gard’i departemang: 54 kommuuni;

— Loire’i departemang: 5 kommuuni;

— Rhône’i departemang: 4 kommuuni;

— Vaucluse’i departemang: 48 kommuuni.

Kommuunide nimekiri on esitatud nimetuse tootespetsifikaadis.

7. Peamised veiniviinamarjasordid

„Piquepoul blanc B“

„Syrah N“ – „Shiraz“

„Ugni blanc B“

„Mourvèdre N“ – „Monastrell“

„Viognier B“

„Roussanne B“

„Clairette B“

„Grenache blanc B“

„Grenache N“

„Marsanne B“

„Bourboulenc B“ – „Doucillon blanc“

8. Seos(t)e kirjeldus

Viinamarjakasvatuspiirkond paikneb piki Rhône’i jõe orgu. Kliimale on iseloomulik mistraal. See on kuiv põhjatuul, mis kaitseb viinapuid seenhaiguste eest, tagades samas piisava päikesekiirguse ja sobiva sademete hulga. Selline kliima võimaldab saada punaseid veine, mis on puuviljalised, intensiivse värvusega ning mille säilitamisaeg sõltub mulla tüübist ja viinamarjasortide segamise proportsioonidest; puuviljalisi ja teatud juhtudel õistaimede maitsenüanssidega roosasid veine ning valgeid veine, mille maitses on õistaimede varjundeid, mille maitse on pehme ja võib teatud juhtudel hõlmata eksootiliste puuviljade maitsenüansse. Kõnealuse territooriumiga seotud veinivalmistajate oskusteave ja piirkonna kliima annavad nimetusega „Côtes du Rhône“ veinidele iseloomulikud tunnused ja tuntuse.

9. Olulised lisatingimused (pakendamine, märgistamine, muud nõuded)

Täiendavad geograafilised tähised

Õigusraamistik:

riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus

Punaste ja roosade veinide nimetusele võib lisada märke „primeur“ (värske) või „nouveau“ (uus), eeldusel, et veinid vastavad tootespetsifikaadis selle märke jaoks kehtestatud tingimustele.

Märkega „primeur“ või „nouveau“ varustatud veinide märgistusel peab olema näidatud veini aastakäik.

Suurem geograafiline üksus

Õigusraamistik:

riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus

Nimetusega veinide märgistusel võidakse osutada suuremale geograafilisele üksusele „Vignobles de la Vallée du Rhône“ (Rhône’i oru viinamarjakasvatusala) vastavalt mitmesuguste asjaomaste kaitse- ja haldusasutuste vahel sõlmitud kokkuleppes sätestatud tingimustele.

Vahetus läheduses asuv piirkond

Õigusraamistik:

riiklikud õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus

Vahetus läheduses asuv piirkond, mille suhtes kohaldatakse viinamarjade töötlemise ning veini valmistamisega seotud erandit, hõlmab järgmiste kommuunide territooriumi.

— Ardèche’i departemang: Alboussière, Arlebosc, Baix, Beauchastel, Bidon, Boffres, Bogy, Champis, Charmes-sur-Rhône, Cheminas, Colombier-le-Cardinal, Eclassan, Etables, Flaviac, Gilhac-et-Bruzac, Gras, Labastide-de-Virac, Peaugres, Plats, Le Pouzin, Quintenas, Rompon, Saint-Barthélemy-le-Plain, Saint-Cierge-la-Serre, Saint-Cyr, Saint-Georges-les-Bains, Saint-Laurent-du-Pape, Saint-Montan, Saint-Remèze, Saint-Romain-d’Ay, Saint-Romain-de-Lerps, Saint-Symphorien-sous-Chomérac, Saint-Vincent-de-Durfort, Savas, Soyons, Thorrenc, Vernosc-lès-Annonay, Vinzieux, La Voulte;

— Isère’i departemang: Chonas-l’Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Salaise-sur-Sanne, Seyssuel, Vienne;

— Loire’i departemang: Bessey, La Chapelle-Villars, Chuyer, Lupe, Maclas, Pélussin, Roisey, Saint-Romain-en-Jarez;

— Rhône’i departemang: Les Haies, Loire-sur-Rhône, Longes, Sainte-Colombe, Saint-Romain-en-Gal;

— Vaucluse’i departemang: Althen-les-Paluds, Aubignan, Le Barroux, Beaumont-du-Ventoux, Caderousse, Caromb, Carpentras, Cavaillon, Le Crestet, Entraigues-sur-la-Sorgue, Entrechaux, Lamotte-du-Rhône, Lapalud, Loriol-du-Comtat, Malaucène, Mazan, Monteux, Pernes-les-Fontaines, Le Pontet, Saint-Hippolyte-le-Graveyron, Saint-Léger-du-Ventoux, Le Thor;

— Drôme’i departemang: Albon, Aleyrac, Allex, Ambonil, Andancette, Aubres, La Baume-de-Transit, Beausemblant, Benivay-Ollon, Bourg-lès-Valence, Chamaret, Chantemerle-les-Blés, Chantemerle-les-Grignan, Châteauneuf-de-Bordette, Châteauneuf-sur-Isère, Chavannes, Clansayes, Clérieux, Colonzelle, Condorcet, Donzère, Etoile-sur-Rhône, La Garde-Adhémar, Grane, Granges-les-Beaumont, Les Granges-Gontardes, Grignan, Laveyron, Loriol-sur-Drôme, Montjoux, Montoison, Montaulieu, Montségur-sur-Lauzon, La Motte-de-Galaure, La Penne-sur-l’Ouvèze, Pierrelatte, Pierrelongue, Le Poët-Laval, Les Pilles, Ponsas, Propiac, Roche-Saint-Secret-Beconne, Roussas, Saint-Barthélemy-de-Vals, Saint Donat sur l’Herbasse, Saint-Gervais-sur-Roubion, Saint-Paul-Trois-Châteaux, Saint-Rambert-d’Albon, Saint-Restitut, Saint-Uze, Saint-Vallier, Salles-sous-Bois, Solérieux, Teyssières, Triors, Valaurie, Valence, Veaunes;

— Gard’i departemang: Les Angles, Argilliers, La Bastide-d’Engras, Beaucaire, Bellegarde, La Capelle-et-Masmolène, Collias, Flaux, Le Garn, Goudargues, Issirac, Jonquières-Saint-Vincent, Meynes, Montfaucon, Saint-André-de-Roquepertuis, Saint-Bonnet-du-Gard, Saint-Christol-de-Rodières, Saint-Laurent-la-Vernède, Salazac, Sernhac, Vallabrix, Verfeuil, Vers-Pont-du-Gard.

Link tootespetsifikaadile

https://info.agriculture.gouv.fr/gedei/site/bo-agri/document_administratif-638435af-cee8-4881-a10c-9ab97b3af3da

(1) ELT L 9, 11.1.2019, lk 2.